کەشناسی لە بەیاننامەیگ رەسیە ئاژانس شەفەق نیوز وت، " ئمڕوو ئاسمان نیمچە ئەورە و هاتێ نمە واران لەبان ناوچە کویەیلە بوارێد و پلەی گەرما بەرزەترەو بوود لە دویەکە".
لەباوەت کەشوهەوای سوو شەممە رایان، ئاسمان نیمچە ئەورە دویای ئاڵشتبوود ئەرا ئەور تەواویگ، لە ئیوارە دەسکەێدە واران وارین لە بەش باکوور خوەرئاوای هەرێم و لەشەو رێژەی وارینەگە زیایەوبوود و فرەیگ ناوچەیلتریش واران وارێد و پلەی گەرما نزیکە لە توومارەیل ئمڕوو.
بەرزترین پلەی گەرمای  توومارکریاگ وە سیلیزی :
هەولێر     :  12 پلەى سیلیزى
سلێمانی    : 11  پلەى سیلیزى
دهۆک     :  9 پلەى سیلیزى
کەرکوک  : 16 پلەى سیلیزى
هەڵەبجە   : 11 پلەى سیلیزى
زاخۆ      :  11 پلەى سیلیزى
سۆران    :  8 پلەى سیلیزى
گەرمیان  : 17 پلەى سیلیزى.
